Euroopa Liidu Teataja L 189 , 23/07/1994 Lk 0084 - 0085

Soomekeelne eriväljaanne: Peatükk 15 Köide 13 Lk 0201

Rootsikeelne eriväljaanne: Peatükk 15 Köide 13 Lk 0201



Komisjoni otsus, 29. juuni 1994, toidualaste küsimuste teaduslikul uurimisel tehtava koostöö halduskorralduse kohta (94/458/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 25. veebruari 1993. aasta direktiivi 93/5/EMÜ liikmesriikidelt komisjonile antava abi ja liikmesriikide koostöö kohta toidualaste küsimuste teaduslikul uurimisel, [1] eriti selle artiklit 3, ning arvestades, et: direktiivi 93/5/EMÜ artikli 3 lõike 2 esimeses taandes nähakse ette koostöö halduskorralduse eeskirjade kehtestamine; need eeskirjad teenivad mitut eesmärki; koostöö eri etappide reguleerimiseks tuleb ette näha üksikasjalikumad eeskirjad; samuti tuleb ette näha liikmesriikide määratud organite ja asutuste vahelise koostöö üksikasjalik kord; tuleb tagada toidu teaduskomitee soovituste suurem läbipaistvus; käesoleva otsusega ettenähtud meetmed on kooskõlas alalise toidukomitee arvamusega, ON VASTU VÕTNUD KÄESOLEVA OTSUSE: Artikkel 1 Käesoleva otsusega nähakse kooskõlas direktiiviga 93/5/EMÜ ette eeskirjad liikmesriikide ja komisjoni vahelise koostöö halduskorralduse jaoks toidualaste küsimuste teaduslikul uurimisel. Artikkel 2 1. Koostöös asutuste või organitega, mis liikmesriigid on määranud kooskõlas direktiivi 93/5/EMÜ artikli 2 esimese lõiguga, valmistab komisjon vähemalt iga kuue kuu järel ette otsuse projekti direktiivi 93/5/EMÜ artikli 3 lõike 2 teises taandes nimetatud ülesannete ja nendega seotud prioriteetide nimekirja koostamiseks ja ajakohastamiseks. 2. Eelnõus tehakse vahet direktiivi 93/5/EMÜ artikli 1 lõike 2 punkti a ja artikli 1 lõike 2 punkti b reguleerimisalasse kuuluvate küsimuste vahel. Artikkel 3 1. Direktiivi 93/5/EMÜ artiklis 2 nimetatud asutuse või organi määramisel esitab iga liikmesriik komisjonile ja teistele liikmesriikidele ühe asutuse või organi nime koos selle kontaktandmetega. 2. Liikmesriik teatab komisjonile viivitamata igast lõikes 1 nimetatud teabe muutusest. Artikkel 4 Kui määratud siseriiklik asutus või organ teeb ettepaneku konkreetse ülesande täitmisel osaleda, esitab ta nimekirja asutustest, kes võivad koostöös osaleda, ja: - nende nimed ja aadressid ning ülesande täitmise eest vastutava isiku nime, - teabe nende ressursside ja asjatundlikkuse kohta vastavas valdkonnas. Artikkel 5 1. Komisjon tagab, et toidu teaduskomitee arvamused koos kokkuvõtetega nende arvamuste põhjustest tehakse kõikidele huvitatud pooltele, sealhulgas määratud asutustele ja organitele, võimalikult kiiresti kättesaadavaks. 2. Kui füüsiline või juriidiline isik, osalev asutus, määratud asutus või organ või komisjon osutab, et teadusliku koostöö raames vahetatav teave või vahetatavad dokumendid on konfidentsiaalsed, tagab komisjon, et asjaomane teave või asjaomased dokumendid on selgelt tähistatud. Isikud, kes sellise teabe või sellised dokumendid saavad, täidavad konfidentsiaalsusnõuet. Määratud asutuse või organi taotluse korral vaatab komisjon teabe või dokumentide konfidentsiaalsusnõude läbi, konsulteerides nõude kehtestanud pooltega. Artikkel 6 Otsus direktiivi 93/5/EMÜ artikli 3 lõike 2 teises taandes nimetatud ülesannete ja nendega seotud prioriteetide nimekirja kohta sisaldab täpseid üksikasju eelkõige järgmiste aspektide suhtes: - tehtava töö teema, - töö laad ja maht, - töö lõpetamise tähtaeg. Artikkel 7 1. Koostöös direktiivi 93/5/EMÜ artikli 2 esimese lõigu kohaselt liikmesriikide määratud asutuste või organitega valmistab komisjon vähemalt iga kuue kuu järel ette otsuse eelnõu ülesannete jaotamiseks määratud asutuste ja organite vahel. Pärast otsuse vastuvõtmist teatab määratud asutus või organ komisjonile selle asutuse nime või nende asutuste nimed, kes konkreetseid ülesandeid täidab/täidavad. Ta teatab komisjonile viivitamata kõikidest muudatustest. 2. Võib kehtestada asjakohase korra, et lubada komisjoni ja asutuste vahel otsekontakte tehnilistes küsimustes, kui määratud asutuste või organite ettenähtud tingimustest ei tulene teisiti. 3. Kui üks ülesanne on jaotatud kahe või enama liikmesriigi määratud asutuste või organite vahel, võib kehtestada asjakohase korra, et lubada otsekontakte tehnilistes küsimustes nende asutuste vahel, kes ülesannet täitma peavad, kui määratud asutuste või organite ettenähtud tingimustest ei tulene teisiti. Artikkel 8 1. Vähemalt iga kuue kuu järel edastab iga määratud asutus või organ komisjonile aruande edusammude kohta talle määratud ülesannete täitmisel. Komisjon saadab aruande teistele määratud asutustele või organitele. 2. Komisjon vaatab ülesanded korrapäraselt läbi, konsulteerides määratud ametiasutuste või organitega. Artikkel 9 1. Komisjon teeb määratud asutuste või organitega tihedat koostööd direktiivi 93/5/EMÜ rakendamise kõikides aspektides. 2. Komisjon hõlbustab suhtlemist ja teabe vahetamist teadusliku toidukomitee ja määratud asutuste või organite vahel direktiivi 93/5/EMÜ reguleerimisalasse kuuluvates küsimustes. 3. Kui komisjon seda vajalikuks peab, võib ta täiendavalt nõu pidada, teatades sellest määratud asutustele või organitele. Artikkel 10 Käesolev otsus on adresseeritud liikmesriikidele. Brüssel, 29. juuni 1994 Komisjoni nimel komisjoni liige Martin Bangemann [1] EÜT L 52, 4.3.1993, lk 18. --------------------------------------------------